ટેલીફોન વ્યવહાર ખાસ સાબૂત ન હતો, કારણ કે રશિયનોએ બ્રેસ્લાઉને ઘેરી લીધું હતું અને તેઓ ચાલીને ગ્રોસ-રોસેન પહોંચી શકે એટલા અંતરે જ હતા! પરંતુ લિઓપોલ્દની ટ્રાન્સફરને કારણે હેસીબ્રૂકની ઑફિસમાં કોઈને આશ્ચર્ય થયું ન હતું, કારણ કે પોતે રાષ્ટ્રપ્રેમી હોવાના દાવાઓ લિઓપોલ્દે પોતે જ તેમની પાસે કર્યા હતા! આથી, ઓબરસ્કારફ્યૂહરર મોતઝેકને બ્રિનિલિટ્ઝનો વહીવટ સોંપીને જોસેફ લિઓપોલ્દ યુદ્ધમોરચા ભણી રવાના થઈ ગયો હતો. એક રૂઢિચુસ્ત માણસને તેની મરજી મુજબનું કામ મળી ગયું હતું.